અક્ષયની ઓપોઝિટ ફિલ્મ ‘દેશી બોયઝ’થી તેણે પહેલી વાર કોમર્શિયલ સિનેમામાં પ્રવેશ કર્યો. આ ફિલ્મમાં તેની સુંદરતા અને ગ્લેમર જોતાં જ તેને અલગ રોલ મળવા લાગ્યા. આ ફિલ્મથી સાબિત થયું કે ચિત્રાંગદા પોતાના દમદાર અભિનય, ગ્લેમર અને સુંદરતાના સહારે કોઇ પણ ફિલ્મ કરી શકે છે. ચિત્રાંગદાએ અત્યાર સુધી ઓછી ફિલ્મો કરી છે, પરંતુ તેને તેનો રંજ નથી. તેનું કહેવું છે કે તેને હંમેશાં સારાં પાત્રો ભજવવામાં રસ રહ્યો છે. જો તે એમ ન કરત તો આજે તેને જે ઓળખ મળી છે તે ન મળી હોત.